钦定古今图书集成/方舆汇编/边裔典/第099卷 > 顿逊国
## 钦定古今图书集成/方舆汇编/边裔典/第099卷 > 顿逊国

图考

按《三才图》：会顿逊国在海岛上，人将死，亲戚歌舞送
于郭外。有鸟如鹅，飞来万数，家人避之，其鸟食肉尽
乃去，即烧骨沉水，谓之“鸟葬。”

梁

《毗骞》。梁时闻于中国。

按《梁书本纪》不载。按《海南诸国传》，“顿逊之外，大海
洲中，又有毗骞国。”

按杜氏《通典》，毗骞梁时闻焉。在顿逊之外大海洲中，
去扶南八千里。传其王身长丈二尺，头长三尺。自古
来不死，莫知其年。王神圣，国中人善恶及将来事，王
皆知之，是以无敢欺者。南方号曰“长头王。”国俗有室
屋衣服，啖粳米。其人言语小异扶南国。不受估客，有
往来者亦杀而啖之，是以商旅不敢至。王常楼居，不
血食，不事鬼神。其子孙生死如常人，惟王不死。又传
《扶南》东界即大涨海，中有大洲，洲上有诸薄国，国东
有马五洲。

梁

《自然洲》，梁时闻于中国。

按：《梁书》本纪不载。按《海南诸国传》：“马五洲复东行
涨海千馀里，至自然洲，其上有树生火中。洲左近人
剥取其皮，纺绩作布，极得数尺，以为手巾，与焦麻无
异，而色微青黑，若小有垢污，则投火中，复更精洁。或
作灯炷，用之不尽。